
Tiekėjams

Siunčiama CVP IS priemonėmis


DĖL PATEIKTŲ PAKLAUSIMŲ

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „Parodų organizavimo ir aptarnavimo paslaugos“ atviro (tarptautinio) konkurso būdu (pirkimo Nr. 9190701, toliau – Pirkimas), 2026-09-07 ir 2026-09-08 CVP IS priemonėmis gavo suinteresuoto tiekėjo paklausimus.
Paklausimai pateikti laikantis Pirkimo dokumentų Specialiųjų sąlygų 1 priedo „Terminai“ lentelės 3 eil. nustatyto termino „Prašymą paaiškinti, patikslinti pirkimo sąlygas tiekėjas turi pateikti ne vėliau kaip: 9 (devynios) dienos iki pasiūlymų pateikimo dienos.“, t. y. pateikti laiku.
CPO LT viešojo pirkimo komisija, vadovaudamasi Lietuvos Respublikos viešųjų pirkimų įstatymo (toliau – VPĮ) 36 str. 5 d. ir Pirkimo dokumentų Bendrųjų sąlygų 5.2 p., teikia atsakymus į paklausimuose pateiktus klausimus:
	Klausimas 1 (klausimo tekstas netaisytas)

	Prašome paaiškinti/ patikslinti Pirkimo dokumentų nuostatas, susijusias su I ir II pirkimo dalių paslaugų apimtimi, trečiųjų šalių išlaidų apmokėjimu bei Tiekėjui tenkančia finansine ir sutartine rizika. 
1. Dėl PO atliktų užsakymų perėmimo, sąskaitų apmokėjimo ir Tiekėjo atlygio (TS 3.2 punktas) I pirkimo dalies Techninės specifikacijos 3.2.1 punkte nustatyta, kad tais atvejais, kai stendo vietą, plotą, standartinį paketą ir kitus pagrindinius dalyvavimo sprendimus pateikia PO ir užsakymą vykdo pati PO, Tiekėjas vykdo tik sąskaitų apmokėjimą, o paslaugų organizavimo įkainis netaikomas. Kartu I pirkimo dalies Pasiūlymo formos 1 lentelės 2 pozicijoje „PO patvirtinto stendo ploto, organizatorių siūlomo paketo ir sąskaitų apmokėjimo paslauga (TS 3.2 p.)“ yra numatytas atskiras paslaugos vieneto įkainis ir preliminarus 27 vnt. kiekis. Analogiška atskira pozicija numatyta ir II pirkimo dalies Pasiūlymo formoje, joje nurodant preliminarų 24 vnt. kiekį. Atsižvelgdami į tai, prašome paaiškinti: 
1.1. Kokiais konkrečiais atvejais pagal TS 3.2 punktą Tiekėjui bus mokamas Pasiūlymo formoje nurodytas 3.2 paslaugos įkainis ir kokiais atvejais šis įkainis nebus taikomas? 
1.2. Prašome paaiškinti, kaip tarpusavyje dera TS nuostata, pagal kurią tam tikrais atvejais paslaugų organizavimo įkainis netaikomas, ir Pasiūlymo formoje nustatyta atskirai įkainojama TS 3.2 paslauga.
1.3. Kokią preliminarią I ir II pirkimo dalių užsakymų dalį (vnt. arba procentais), remdamasi šiuo metu turimu poreikiu ir (ar) ankstesne praktika, PO numato vykdyti tokiu būdu, kai užsakymus su trečiosiomis šalimis atlieka pati PO, o Tiekėjui perduodama tik pareiga apmokėti trečiųjų šalių išrašytas sąskaitas? 
1.4. Ar teisingai suprantame, kad minėtais atvejais Tiekėjas turės savo apyvartinėmis lėšomis apmokėti PO jau užsakytas trečiųjų šalių paslaugas, nors už tokios funkcijos atlikimą Tiekėjui atskiras atlygis nebus mokamas? 
1.5. Ar numatyta galimybė didelės vertės trečiųjų šalių išlaidas PO apmokėti tiesiogiai? 
1.6. Išmokant avansą, reikalaujama Draudimo bendrovės garantija avanso sumai. Ji, priklausomai nuo bendrovės, kainuoja nuo 1,5 iki 2 procentų nuo garantuojamos sumos. Nuo 3 milijonų eurų gavus 1 milijono avansą, Tiekėjas patirs apie 15-20 tūkstančių eurų papildomų išlaidų. Ar šias išlaidas Tiekėjas gali įtraukti į projekto kaštus, kad juos kompensuotų PO? Jeigu Tiekėjas privalės finansuoti tokias išlaidas savo lėšomis iki jų kompensavimo iš PO, prašome paaiškinti, kurioje Pasiūlymo formos pozicijoje Tiekėjas gali įvertinti ir įtraukti su tokiu finansavimu susijusius kaštus. Prašome analogiškai paaiškinti šių nuostatų taikymą tiek I, tiek II pirkimo daliai.

	Atsakymas

	Dėkojame už Jūsų klausimus. Atsakydami į juos, paaiškiname:
1.1. I pirkimo dalyje Tiekėjui bus mokamas pasiūlymo formos 1 lentelės 2 eil. nurodytas paslaugos įkainis (TS 3.2 p.), kai stendo ploto ir organizatorių siūlomo paketo užsakymą vykdys Tiekėjas. Kai stendo plotą ir paketą užsako pati PO (TS 3.2.1 p.), Tiekėjui mokamas tik faktinių išlaidų padengimas (sąskaitų apmokėjimas), o paslaugos organizavimo įkainis netaikomas. II pirkimo dalyje paslauga visada vykdoma Tiekėjo, todėl taikomas pasiūlymo formoje nurodytas įkainis.
1.2. TS 3.2 p. nuostata numato, kad standartinį stendo paketą (I pirkimo dalis) gali užsakyti pati PO, tokiu atveju paslaugos užsakymo administravimo įkainis neturės būti taikomas. Kai standartinį paketą užsako tiekėjas (I pirkimo dalis) – turės būti taikomas pasiūlymo formoje pateiktas įkainis.  II pirkimo dalyje nėra numatyta galimybė pačiai PO vykdyti stendo ploto ar kitas užsakymo funkcijas, todėl Tiekėjas turi pateikti įkainį už PO patvirtinto stendo ploto, organizatorių siūlomo paketo užsakymą ir apmokėjimo administravimą.
1.3. Remiantis ankstesne praktika – I pirkimo dalyje: 2-3 užsakymai per  1 metus; II pirkimo dalyje – nenumatyta.
1.4. Taip, nebus mokamas. Tiekėjas gali prašyti PO avansinio mokėjimo, jei jam trūksta apyvartinių lėšų. Galioja I ir II pirkimo daliai.
1.5. Tokia galimybė nėra numatyta. Galioja I ir II pirkimo daliai.
1.6.  Pirkimo dokumentuose ir Pasiūlymo formoje nėra atskiros eilutės, skirtos „avanso garantijos išlaidoms“, Tiekėjas tai turėtų įvertinti vidinėje paslaugų teikimo kainodaroje bei siūlydamas paslaugų įkainius. Galioja I ir II pirkimo daliai.

	Klausimas 2 (klausimo tekstas netaisytas)

	2. Dėl sutarčių su stendo dalyviais sudarymo ir dalyvio mokesčio surinkimo (TS 3.3.5 punktas) Pagal I pirkimo dalies TS 3.3.5 punktą Tiekėjas, suderinęs su PO dalyvio mokesčio dydį, turi sudaryti sutartis su PO patvirtintais dalyviais ir surinkti dalyvių mokesčius. Prašome paaiškinti: 
2.1. Kas rengs sutarties, sudaromos tarp Tiekėjo ir stendo dalyvio, projektą – PO ar Tiekėjas? 
2.2. Jeigu sutarties parengimas, teisinis įvertinimas ir (ar) jos adaptavimas konkretiems atvejams tenka Tiekėjui, ar su tuo susijusios teisinės paslaugos laikomos kompensuojamomis faktinėmis išlaidomis, ar jos turi būti įskaičiuotos į komunikacijos ir dalyvių registracijos paslaugos įkainį? 
2.3. Prašome paaiškinti, kurios sutarties šalies rizikai priskiriamas stendo dalyvio mokesčio nesumokėjimas ar pavėluotas sumokėjimas. 
2.4. Ar Tiekėjas privalės savo lėšomis padengti sumą, kurios dėl dalyvio nemokumo, atsisakymo mokėti ar kitų nuo Tiekėjo nepriklausančių priežasčių iš dalyvio surinkti nepavyko? 
2.5. Ar Tiekėjas turi teisę neleisti dalyviui dalyvauti parodoje, jeigu šis iki nustatyto termino nesumoka dalyvio mokesčio, ar tokį sprendimą priima PO? 
2.6. Jeigu PO priima sprendimą leisti dalyviui dalyvauti nepaisant nesumokėto dalyvio mokesčio, prašome patvirtinti, kad tokio dalyvio nesumokėto mokesčio rizika nebus perkeliama Tiekėjui. Prašome analogiškas sąlygas paaiškinti ir II pirkimo daliai, jeigu joje Tiekėjui numatyta analogiška pareiga sudaryti sutartis su dalyviais ir surinkti dalyvio mokestį.

	Atsakymas

	2.1. Sutarties, sudaromos tarp Tiekėjo ir stendo dalyvio, projektą rengs Tiekėjas.
2.2. Pirkimo dokumentuose ir Pasiūlymo formoje nėra atskiros eilutės, skirtos „sutarties parengimas, teisinis įvertinimas ir (ar) jos adaptavimas konkretiems atvejams“. Tiekėjas tai turėtų įvertinti vidinėje paslaugų teikimo kainodaroje bei siūlydamas paslaugų įkainius. Galioja I ir II pirkimo daliai.
2.3. Komunikacijos ir dalyvių registracijos paslaugas, nurodytas TS 3.3 p., teikia Tiekėjas, tame tarpe suteikia leidimus į parodą, sudaro sutartis su užsiregistravusiais ir PO patvirtintais dalyviais, surenka dalyvių mokesčius, todėl Tiekėjui priskiriama stendo dalyvio mokesčio nesumokėjimo ar pavėluoto sumokėjimo rizika. Tačiau Tiekėjas gali ir turi nusimatyti teisinius saugiklius, kad tik dalyvių mokesčius sumokėję dalyviai dalyvautų stende.
2.4. Tiekėjas neprivalės savo lėšomis padengti dalyvio nesumokėtos sumos, jei sutartyje, sudaromoje tarp Tiekėjo ir stendo dalyvio, numatys teisinius saugiklius (pvz., prieš kiek dienų iki dalyvavimo stende dalyvis turi sumokėti stendo dalyvio mokestį (ar stendo dalyviu tampama tik sumokėjus dalyvio mokestį); nesumokėjus – dalyviui nesuteikiamas leidimas dalyvauti parodoje ir pan.).
2.5. Atsakomybė dėl sutarties, sudarytos tarp Tiekėjo ir stendo dalyvio, administravimo tenka Tiekėjui, visus sprendimus prieš tai suderinus su PO.
2.6. Tiekėjas yra atsakingas už dalyvio mokesčio surinkimo administravimą pagal sudarytą sutartį  Jei PO priimtų atskirą sprendimą/nurodymą leisti dalyviui dalyvauti parodoje nepaisant nesumokėto mokesčio, tokio dalyvio mokesčio nesumokėjimo rizika Tiekėjui nėra perkeliama (Tiekėjas neatsako už PO sprendimu įleisto nemokaus dalyvio skolą).

	Klausimas 3 (klausimo tekstas netaisytas)

	3. Dėl transportavimo organizavimo, sandėliavimo ir Tiekėjo nuosavų išteklių naudojimo Techninėje specifikacijoje Tiekėjui nustatyta pareiga organizuoti PO ir stendo dalyvių reklaminės-informacinės medžiagos bei kitų numatytų priemonių transportavimą į parodą. Praktikoje tinkamam šios paslaugos suteikimui gali būti reikalingas ne tik transportavimas, bet ir laikinas medžiagų priėmimas, konsolidavimas, saugojimas bei sandėliavimas. Prašome paaiškinti: 
3.1. Ar reklaminės ir kitos parodai skirtos medžiagos laikino sandėliavimo išlaidos laikomos su konkrečiu užsakymu susijusiomis kompensuojamomis faktinėmis išlaidomis? 
3.2. Jeigu Tiekėjas turi nuosavas arba teisėtai valdomas sandėliavimo patalpas ir sandėliavimo paslaugą gali suteikti pats, kokiu būdu būtų nustatoma ir apmokama tokios paslaugos kaina? 
3.3. Ar tokiais atvejais Tiekėjas turi teisę pateikti PO savo suteiktos sandėliavimo paslaugos kainą, pagrįstą rinkos kainomis ir faktiška konkrečiam užsakymui suteiktos paslaugos apimtimi? 
3.4. Analogiškai prašome paaiškinti situaciją, kai Tiekėjas reklaminės medžiagos transportavimui naudoja jam nuosavybės teise priklausančią ar kitu teisėtu pagrindu valdomą transporto priemonę. Kaip tokiu atveju apskaičiuojamos ir PO pateikiamos transportavimo išlaidos, kai nėra trečiosios šalies Tiekėjui išrašytos sąskaitos? 
3.5. Kokius tokias išlaidas pagrindžiančius dokumentus PO tokiu atveju laikytų tinkamais? Prašome šiuos klausimus paaiškinti tiek I, tiek II pirkimo dalies atžvilgiu.

	Atsakymas

	3.1. Taip, laikino sandėliavimo išlaidos gali būti laikomos faktinėmis išlaidomis.  Apimties įsivertinimui – PO reklaminės medžiagos kiekis 1 parodai pagal ankstesnių metų praktiką neviršija 20 kg.  Galioja I ir II pirkimo daliai.
3.2. Tiekėjas, teikdamas užsakymo sąmatą, turės išskirti sandėliavimo paslaugos įkainį bei papildomų faktinių išlaidų sumas už sandėliavimą, ir, jei reikalaujama, pateikia išlaidas pagrindžiančius dokumentus, pvz. Tiekėjo sąskaitą faktūrą už sandėliavimo paslaugą. Jei transportavimui ar sandėliavimui naudojami nuosavi ištekliai ir nėra 3-iųjų šalių sąskaitų, Tiekėjas pateikia Tiekėjo sąskaitą faktūrą bei skaičiavimus, pagrįstus faktinėmis sąnaudomis / rinkos kainomis be papildomo Tiekėjo pelno antkainio (vadovaujantis TS 1.6 p. ir kainodaros taisyklėmis). Galioja I ir II pirkimo daliai.
3.3. Taip, Tiekėjas turi teisę pateikti savo sandėliavimo paslaugos kainą (žr. 3.2 atsakymą). Galioja I ir II pirkimo daliai.
3.4. Tiekėjas teikdamas užsakymo sąmatą turės išskirti Transportavimo organizavimo paslaugos įkainį (Pasiūlymo formos 1 lentelės 4 eil.)bei papildomų faktinių išlaidų sumas už transporto priemonę, ir, jei reikalaujama, pateikdamas išlaidas pagrindžiančius dokumentus, pvz. Tiekėjo sąskaitą faktūrą už transporto priemonę. Galioja I ir II pirkimo daliai.
3.5. Tiekėjo sąskaita faktūra už atitinkamų paslaugų suteikimą arba kiti lygiaverčiai išlaidas pagrindžiantys dokumentai. Galioja I ir II pirkimo daliai.

	Klausimas 4 (klausimo tekstas netaisytas)

	4. Dėl Tiekėjo atsakomybės tais atvejais, kai užsakymą atliko PO Techninės specifikacijos 5 skyriuje Tiekėjui nustatyta plati atsakomybė už stendo, naudojamos įrangos, medžiagų bei kitų elementų suderinimą su parodos organizatoriais, leidimų bei sertifikatų gavimą ir techninių problemų sprendimą. Prašome paaiškinti: 
4.1. Ar ši atsakomybė visa apimtimi taikoma ir tais atvejais, kai pagal TS 3.2 punktą stendo vietą, plotą, standartinį paketą, jo techninius sprendinius ir (ar) kitus pagrindinius dalyvavimo sprendimus savarankiškai pasirenka ir užsako pati PO, o Tiekėjas tik perima sąskaitų apmokėjimo funkciją?
4.2. Jeigu Tiekėjas nedalyvavo pasirenkant paslaugą ar tiekėją, neturėjo galimybės derėtis dėl sutarties sąlygų bei objektyviai negalėjo kontroliuoti PO pasirinkto sprendimo, prašome patikslinti, už kokius konkrečiai tokio užsakymo elementus Tiekėjas vis tiek prisiima atsakomybę. 
4.3. Ar Tiekėjas bus atsakingas už trūkumus, vėlavimus ar kitus pažeidimus, kilusius dėl PO tiesiogiai pasirinkto ir (ar) užsakyto parodos organizatoriaus ar kito paslaugų teikėjo veiksmų, jeigu Tiekėjas neturėjo galimybės daryti įtakos atitinkamos paslaugos pasirinkimui ir jos užsakymo sąlygoms? Prašome analogišką atsakomybės paskirstymą aiškiai apibrėžti abiem pirkimo dalims.

	Atsakymas

	4.1. Tiekėjui atsakomybė netaikoma, jei Tiekėjas tik perima sąskaitų apmokėjimo funkciją ir papildomai neužsakoma stendo aptarnavimo paslauga.
4.2. Tiekėjas prisiima atsakomybę už savo veiksmus ar neveikimą. Už nuo Tiekėjo nepriklausančius veiksmus ar neveikimą jis atsakomybės neneša. Visus veiksmus Tiekėjas turi derinti su PO. 
4.3. Tiekėjas prisiima atsakomybę už savo veiksmus ar neveikimą. Visus veiksmus Tiekėjas turi derinti su PO.

	Klausimas 5 (klausimo tekstas netaisytas)

	5. Dėl standartinio stendo paketo, papildomos įrangos ir alternatyvių tiekėjų Prašome atskirti standartinio stendo paketo ir į standartinį paketą neįeinančios papildomos įrangos įsigijimo tvarką. 
5.1. Ar teisingai suprantame, kad standartinis stendo paketas, kai pagal konkrečios parodos taisykles jis yra neatsiejamas nuo parodos ploto rezervacijos, turi būti perkamas iš oficialaus parodos organizatoriaus? 
5.2. Ar papildomą įrangą, baldus, spaudos, apipavidalinimo, montavimo ar kitas į standartinį paketą neįeinančias prekes ir paslaugas Tiekėjas gali įsigyti iš kitų tiekėjų, jeigu: 
• jų sprendimas atitinka parodos organizatoriaus techninius ir saugos reikalavimus; 
• gaunami visi būtini leidimai; 
• sprendimas visiškai atitinka PO patvirtintą projektą; ir 
• tokio sprendimo kaina yra ekonomiškai naudingesnė PO? 
5.3. Jeigu parodos organizatorius leidžia standartinio paketo elementus ar papildomą įrangą įsigyti iš alternatyvių tiekėjų, ar Tiekėjas turi teisę pasiūlyti PO ekonomiškai naudingesnį alternatyvų sprendimą? Ar tiekėjas gali pasiūlyti savo paslaugas? 
5.4. Jeigu ne, prašome nurodyti, kurios konkrečios Pirkimo dokumentų nuostatos įpareigoja Tiekėją tokią įrangą pirkti būtent iš parodos organizatoriaus ar jo paskirto tiekėjo.

	Atsakymas

	5.1. Taip. Taikoma I pirkimo daliai.
5.2. Taip, Tiekėjas gali pasiūlyti kitus,  ekonomiškai naudingesnius  variantus, kartu su paskaičiavimais sąmatoje, t. y. gali būti pateikti keli sąmatos variantai PO pasirinkimui.
5.3. Tiekėjas gali pasiūlyti ekonomiškai naudingesnius  variantus, paskaičiavimai turi būti pateikti sąmatoje ir derinami su PO.
5.4. Tokių nuostatų nėra.

	Klausimas 6 (klausimo tekstas netaisytas)

	6. Dėl Tiekėjo atstovų buvimo parodoje ir su tuo susijusių išlaidų (TS 5.3–5.4 punktai) TS nustatyta, kad Tiekėjas turi užtikrinti techninių problemų sprendimą visos parodos metu, taip pat tvarkos stende palaikymą ir stendo valymą. Siekiant tinkamai apskaičiuoti pasiūlymo kainą, prašome paaiškinti: 
6.1. Ar minėtos pareigos reiškia reikalavimą, kad visos parodos darbo metu parodos vietoje fiziškai nuolat būtų bent vienas Tiekėjo atstovas? 
6.2. Jeigu nuolatinis Tiekėjo atstovo buvimas vietoje yra privalomas, prašome nurodyti minimalų reikalaujamą Tiekėjo atstovų skaičių ir jų buvimo parodoje laiką. 
6.3. Ar šiam reikalavimui įvykdyti Tiekėjas gali pasitelkti vietinius partnerius ar subtiekėjus ir nėra reikalaujama, kad į parodos šalį būtinai vyktų paties Tiekėjo darbuotojai? 
6.4. Jeigu Tiekėjo darbuotojų fizinis buvimas parodoje yra privalomas, prašome paaiškinti, ar jų kelionės, apgyvendinimo, vietinio transporto ir kitos tiesiogiai su konkrečios parodos aptarnavimu susijusios išlaidos: 
a) kompensuojamos kaip faktinės trečiųjų šalių išlaidos pagal jas pagrindžiančius dokumentus; ar 
b) turi būti visiškai įskaičiuotos į Pasiūlymo formoje nurodytą stendo aptarnavimo parodoje paslaugos įkainį. 
6.5. Jeigu tokios išlaidos turi būti įskaičiuotos į fiksuotą stendo aptarnavimo paslaugos įkainį, prašome pateikti pakankamą informaciją apie preliminarias parodų šalis / miestus, jų trukmę ir numatomą Tiekėjo atstovų buvimo vietoje poreikį, kad visi tiekėjai galėtų objektyviai ir vienodomis sąlygomis įvertinti būsimas kelionės ir apgyvendinimo išlaidas. 
6.6. Prašome taip pat paaiškinti išlaidų apskaičiavimo ir pagrindimo tvarką tais atvejais, kai Tiekėjo darbuotojai į parodą vyksta Tiekėjui priklausančia transporto priemone ir dėl to Tiekėjas neturi trečiosios šalies transportavimo paslaugų sąskaitos.

	Atsakymas

	6.1. Individualiai suprojektuotuose stenduose (II pirkimo dalis), organizuojant veiklas lankytojams, kaip pvz.: darant pristatymą, maisto degustaciją ar pan., turi dalyvauti bent vienas Tiekėjo atstovas. Preliminariai iš ankstesnių metų patirties tai 2-4 parodos per metus. I pirkimo dalyje iš praėjusių metų patirties netaikomas reikalavimas, kad visos parodos darbo metu parodos vietoje fiziškai nuolat būtų bent vienas Tiekėjo atstovas. Tiekėjas iš anksto su PO suderina Tiekėjo atstovo / vietinio partnerio ar subtiekėjo pasirinkimą.
6.2. Bent vienas Tiekėjo atstovas. Paprastai paroda vyksta 3  dienas. Iš  ankstesnių metų patirties taikoma tik II pirkimo daliai. 
6.3. Reikalaujama nėra, kad būtinai vyktų paties Tiekėjo darbuotojas, bet kiekvienu konkrečiu atveju, organizuojant pristatymą, maisto degustaciją ar pan. Tiekėjas iš anksto su PO suderina Tiekėjo atstovo / vietinio partnerio ar subtiekėjo pasirinkimą. Iš ankstesnių metų patirties taikoma tik II pirkimo daliai. 
6.4. Tokios išlaidos būtų kompensuojamos kaip faktinės trečiųjų šalių išlaidos, iš anksto suderinus užsakymo sąmatoje ir, PO pareikalavus, pateikus jas pagrindžiančius dokumentus (pvz. Tiekėjo sąskaita faktūra už atitinkamų paslaugų suteikimą arba kiti lygiaverčiai išlaidas pagrindžiantys dokumentai). Galioja I ir II pirkimo daliai.
6.5. tokios išlaidos neturi būti įskaičiuotos į fiksuotą stendo aptarnavimo paslaugos įkainį. Galioja I ir II pirkimo daliai.
6.6. tokios išlaidos būtų kompensuojamos kaip faktinės trečiųjų šalių išlaidos, iš anksto suderinus užsakymo sąmatoje ir, PO pareikalavus, pateikus jas pagrindžiančius dokumentus (pvz. Tiekėjo sąskaita faktūra už atitinkamų paslaugų suteikimą arba kiti lygiaverčiai išlaidas pagrindžiantys dokumentai). Galioja I ir II pirkimo daliai.

	Klausimas 7 (klausimo tekstas netaisytas)

	7. Dėl trečiųjų šalių išlaidų ir Tiekėjo nuosavomis jėgomis suteiktų paslaugų atribojimo Atsižvelgiant į tai, kad Pasiūlymo formose numatyta reikšminga trečiųjų šalių faktinių išlaidų apimtis, prašome bendrai paaiškinti: 
7.1. Kokios konkrečios išlaidų kategorijos pagal Pirkimo dokumentus laikomos trečiųjų šalių faktinėmis išlaidomis ir kompensuojamos papildomai prie Tiekėjo pasiūlytų fiksuotų paslaugų įkainių? 
7.2. Kokios išlaidos laikomos Tiekėjo veiklos sąnaudomis ir turi būti įskaičiuotos į atitinkamą fiksuotą paslaugos įkainį? 
7.3. Kaip atsiskaitoma tais atvejais, kai ekonomiškai naudingiau atitinkamą paslaugą – pavyzdžiui, transportavimą, sandėliavimą, gamybą, montavimą ar kitą paslaugą – suteikti paties Tiekėjo turimais ištekliais, todėl nėra trečiosios šalies sąskaitos? 
7.4. Ar tokiais atvejais Tiekėjas gali pateikti savo paslaugos kainą, neviršijančią rinkos kainos, ir kokie dokumentai būtų laikomi pakankamais tokiai kainai pagrįsti?

Prašome atsakymuose aiškiai nurodyti, ar pateikti paaiškinimai vienodai taikomi I ir II pirkimo dalims, o jeigu atskiroms dalims taikoma skirtinga tvarka – aiškiai nurodyti atitinkamus skirtumus.

	Atsakymas

	7.1. Trečiųjų šalių faktinėmis išlaidomis laikomos tos išlaidos, kurias Tiekėjas tiesiogiai sumoka galutiniams paslaugų tiekėjams (trečiosioms šalims) už konkrečias parodos sudedamąsias dalis. Šioms išlaidoms pagal Kainodaros taisyklių nustatymo metodiką taikoma taisyklė, kad tiekėjas, Pirkėjui pareikalavus, privalo jas pagrįsti trečiųjų šalių sąskaitomis, o į jų kainą negali būti įtrauktas paties tiekėjo (organizatoriaus) pelnas ar administravimo antkainis. 
Prie trečiųjų šalių faktinių išlaidų priskiriamos šios konkrečios išlaidų kategorijos (sąrašas nėra baigtinis):
1. Parodos plotas ir infrastruktūra (Oficialios parodų centro išlaidos)
· Parodinio ploto nuoma: 
· Registracijos / dalyvio mokesčiai: 
· Techniniai įvadai: Elektros galingumo padidinimas, vandentiekio/nuotekų prijungimas, interneto (Wi-Fi/LAN) prieigos užsakymas stende.
2. Logistika ir eksponatų transportavimas
· Krovos darbai parodų centre: Oficialių parodų centro krovėjų (angl. on-site handling) bei kranų / keltuvų paslaugos.
· Tarptautinis transportavimas: Logistikos įmonių sąskaitos už stendo konstrukcijų ir eksponatų pervežimą pirmyn ir atgal.
· Parodų draudimas: Eksponatų bei stendo transportavimo ir pačios parodos civilinės atsakomybės draudimo įmokos. [1]
3. Stendo įrengimas, įranga ir technika
· Stendo konstrukcijų gamyba / nuoma: Specializuotų stendų statytojų paslaugos (pagal individualų ar modulinį projektą).
· Multimedijos įrangos nuoma: LED ekranų, audio aparatūros, kompiuterių ar specialaus apšvietimo nuoma iš vietinių subrangovų.
· Baldų ir indų nuoma: Stendui reikalingų kėdžių, staliukų, vitrinų ar kavos aparatų nuoma.
4. Parodos personalo ir dalyvių apgyvendinimas bei logistika
· Kelionių bilietai: Faktinės lėktuvų, traukinių ar autobusų bilietų išlaidos 
· Viešbučių nuoma: Apgyvendinimo paslaugos parodos mieste pagal faktines sąskaitas.
· Paslaugų tiekėjų samdymas: Vietinių gidų, vertėjų (vertimo žodžiu įstaigų), stendo koordinatorių paslaugos parodos metu. 
5. Maitinimas ir reprezentacija (Catering)
· Maitinimo paslaugos: Oficialių parodos tiekėjų ar akredituotų catering įmonių sąskaitos už maistą ir gėrimus stende, priėmimų ar verslo pusryčių metu.
7.2. Fiksuotas paslaugos įkainis reiškia, kad į šią kainą tiekėjas privalo įskaičiuoti visus kaštus, reikalingus kokybiškam paslaugos suteikimui, prisiimdamas riziką dėl galimo išlaidų pasikeitimo.
Į fiksuotą įkainį įtraukiamos šios tiekėjo veiklos ir paslaugų teikimo sąnaudos (sąrašas nėra baigtinis):
1. Tiesioginės paslaugos teikimo išlaidos
Tai išlaidos, kurios yra tiesiogiai susijusios su konkrečios paslaugos vieneto atlikimu: 
· Darbo užmokestis ir mokesčiai: Paslaugą tiesiogiai teikiančių specialistų (darbuotojų) atlyginimas.
· Tiesioginės medžiagos ir priemonės: Visos medžiagos, detalės ar eksploatacinės priemonės, kurios sunaudojamos teikiant paslaugą (pvz., telefonas, kompiuteris ir t.t.)
· Įrangos ir mechanizmų nusidėvėjimas (amortizacija): Konkrečiai šiai paslaugai teikti naudojamos specializuotos įrangos ar programinės įrangos kaštai. 
2. Netiesioginės (Pridėtinės) ir administracinės sąnaudos
Tai bendrosios tiekėjo įmonės veiklos išlaidos, kurios proporcingai (paskirstymo koeficientu) turi būti įskaičiuotos į paslaugos savikainą: 
· Administracinės išlaidos: Vadovybės, buhalterijos, teisininkų ir kito administruojančio personalo darbo užmokestis bei biuro išlaikymas. 
· Infrastruktūra ir patalpos: Biurų nuoma, komunaliniai mokesčiai, ryšio ir interneto paslaugos. 
· Transportas ir logistika: Degalų sąnaudos, automobilių nusidėvėjimas, civilinis draudimas bei darbuotojų atvykimo į objekto vietą (sutarties vykdymo vietą) išlaidos. 
3. Su sutarties vykdymu susijusios specifinės išlaidos
· Sutarties užtikrinimo priemonės: Banko garantijų, draudimo bendrovių laidavimo raštų ar civilinės atsakomybės draudimo polisų įsigijimo kaštai.
· Mokesčiai: Visi tiesioginiai mokesčiai. 
· Rizikos faktoriai ir pelno marža: Į fiksuotą įkainį tiekėjas taip pat privalo įtraukti savo planuojamą pelno maržą. 
7.3. Tokiais atvejais pateikiama tiekėjo sąskaita už atitinkamas paslaugas. Galioja I ir II pirkimo daliai.
7.4. Taip, gali, pateikiama užsakymo sąmata, Tiekėjo sąskaita arba kitas lygiavertis dokumentas. Galioja I ir II pirkimo daliai.

	Klausimas 8 (klausimo tekstas netaisytas)

	Ačiū už atsakymus, tačiau 1 klausimas liko nesuprastas. Mes norime sužinoti, kokią sumą 1 pirkimo dalyje ir kokią sumą 2 pirkimo dalyje sudaro parodų Organizatorių paketų įkainiai? Taip pat būtų gerai žinoti ir šiuos įkainius pagal konkrečias planuojamas parodas - paroda, miestas, organizatorių ploto paketo suma.

	Atsakymas

	Informuojame, kad Perkančioji organizacija negali nurodyti konkrečių parodų organizatorių paketų įkainių sumų nei I, nei II pirkimo daliai, taip pat jų paskirstymo pagal atskiras planuojamas parodas. Parodų organizatorių paketų įkainiai yra nustatomi trečiųjų šalių ir taikomi pagal konkrečios parodos organizatoriaus kainodarą, kuri gali skirtis priklausomai nuo parodos, miesto, šalies, pasirinkto stendo ploto, registracijos laiko, papildomų paslaugų bei kitų organizatoriaus nustatytų sąlygų. Todėl Perkančioji organizacija neturi galimybės pateikti nei konkrečių organizatorių paketų sumų pagal pirkimo dalis, nei šių sumų detalizavimo pagal planuojamas parodas. Atkreipiame dėmesį, kad pasiūlymo kainos dalis, susijusi su parodų organizatorių paketų įkainiais ir kitomis trečiųjų šalių išlaidomis, nėra vertinama kaip Tiekėjo siūlomų paslaugų įkainiai. Vertinimui ir pasiūlymų palyginimui taikomos pirkimo dokumentuose nustatytos sąlygos ir Tiekėjo teikiamų paslaugų įkainių sumos, kurios neturi viršyti pasiūlyme nurodytos bendros pasiūlymo palyginamosios kainos.
Taip pat paaiškiname, kad šio pirkimo atveju taikoma įkainio ir sutarties vykdymo išlaidų atlyginimo kainodara. Todėl tiekėjų pasiūlymai vertinami pagal pasiūlymo formose nurodytus įkainius. Pirkimo dokumentuose buvo paskelbta visa pasiūlymams parengti reikalinga informacija, įskaitant: kiekvienos pirkimo dalies – maksimalų biudžetą, pasiūlymų vertinimui naudojamas vertes (trečiųjų šalių išlaidos į pasiūlymo palyginamąją kainą neįeina) bei maksimalias trečiųjų šalių išlaidų, kurios gali būti atlyginamos sutarties vykdymo metu, apimtis.
Atkreipiame dėmesį, kad pirkimo dokumentuose nėra nustatyta konkreti trečiųjų šalių išlaidų dalis, tenkanti būtent parodų organizatorių paketams nei I, nei II pirkimo dalyje. Trečiųjų šalių išlaidos yra atlyginamos pagal faktinį poreikį kiekvieno konkretaus užsakymo pagal sutartį vykdymo metu, todėl Perkančioji organizacija nėra nustačiusi atskiros fiksuotos sumos, kuri kiekvienoje pirkimo dalyje būtų priskirtina parodų organizatorių paketams. Taip pat informuojame, kad Perkančioji organizacija neturi ir neteikia iš anksto patvirtinto parodų organizatorių paketų įkainių sąrašo pagal atskiras planuojamas parodas (paroda, miestas, organizatoriaus paketo suma), nes šie įkainiai nustatomi atitinkamų parodų organizatorių, gali skirtis priklausomai nuo pasirenkamo paketo apimties bei keistis sutarties vykdymo laikotarpiu. 
Atsižvelgiant į tai, tiekėjams buvo pateikta visa pasiūlymų parengimui reikalinga informacija, kuri yra vienoda visiems pirkimo dalyviams, o konkrečios trečiųjų šalių išlaidos bus atlyginamos pagal faktiškai patirtas ir pagrįstas išlaidas sutarties vykdymo metu. 
Konkrečios trečiųjų šalių paslaugų išlaidos iš anksto nėra detalizuojamos pagal atskiras paslaugas ir bus nustatomos bei derinamos kiekvieno konkretaus užsakymo metu pagal faktinį Perkančiosios organizacijos poreikį.



Atsižvelgiant į tai, kad dėl atsakymo į paklausimus nėra keičiamos/tikslinamos Pirkimo dokumentų nuostatos, pasiūlymų pateikimo terminas nėra nukeliamas.

